CELEX: 62015CN0380
Language: da
Date: 2015-07-16 00:00:00
Title: Sag C-380/15: Anmodning om præjudiciel afgørelse indgivet af Audiencia Provincial de Baleares (Spanien) den 16. juli 2015 — Francisca Garzón Ramos og José Javier Ramos Martín mod Banco de Caja España de Inversiones, Salamanca y Soria, S.A. og Intercotrans S.L.

26.10.2015   
            
            
               DA
            
            
               Den Europæiske Unions Tidende
            
            
               C 354/13
            
         Anmodning om præjudiciel afgørelse indgivet af Audiencia Provincial de Baleares (Spanien) den 16. juli 2015 — Francisca Garzón Ramos og José Javier Ramos Martín mod Banco de Caja España de Inversiones, Salamanca y Soria, S.A. og Intercotrans S.L.
   (Sag C-380/15)
   (2015/C 354/16)
   Processprog: spansk
   
      Den forelæggende ret
   
   Audiencia Provincial de Les Illes Balears
   
      Parter i hovedsagen
   
   
      Sagsøgere: Francisca Garzón Ramos og José Javier Ramos Martín
   
      Sagsøgte: Banco de Caja España de Inversiones, Salamanca y Soria, S.A. og Intercotrans S.L.
   
      Præjudicielle spørgsmål
   
   
               1)
            
            
               Er artikel 698, stk. 1, i Ley de Enjuiciamiento Civil, hvorefter en retsinstans i et almindelig søgsmål med påstand om annullation af et tvangsfuldbyrdelsesgrundlag under ingen omstændigheder kan træffe afgørelse om foreløbig udsættelse af den procedure med henblik på realisering af pant i fast ejendom, som er indledt på grundlag af dette tvangsfuldbyrdelsesgrundlag, som påstås at være ugyldigt, forenelig med princippet om adgang til effektive retsmidler i artikel 47 i Den Europæiske Unions charter om grundlæggende rettigheder (1)?
            
         
               2)
            
            
               Såfremt det foregående spørgsmål besvares med, at den spanske regel er uforenelig med den nævnte artikel i Den Europæiske Unions charter, kan praksis fra Den Europæiske Unions Domstol, navnlig den, som er fastsat i dommen i sag C-169/14 (2), Sánchez Morcillo og Abril García, da finde anvendelse i den foreliggende sag?
            
         
      (1)  EFT 2000, C 364, s. 1.
   
      (2)  EU:C:2014:2099.